ยุคที่ไม่ยึดติดแบบแผน
ส่องปรากฏการณ์ทางการเมืองล่าสุดของ 2 ยักษ์มหาอำนาจโลก,ด้านหนึ่งสมาชิกสภาแห่งชาติสาธารณรัฐประชาชนจีนลงมติท่วมท้น แก้ไขรัฐธรรมนูญยกเลิกข้อจำกัดการดำรงตำแหน่งประธานาธิบดีได้แค่ 2 สมัย เพื่อเปิดทางให้ประธานาธิบดี สี จิ้นผิง นำทีมบริหารปกครองประเทศได้ยาวแบบไม่มีกำหนดวาระ,ภายใต้ความเชื่อมั่น สี จิ้นผิง ในการพัฒนาประเทศไปสู่ความยิ่งใหญ่แถวหน้าของโลก,ด้วยศาสตร์การเมืองการปกครองเฉพาะตัวที่ไม่อิงกับประชาธิปไตย,ขณะที่ประเทศรัสเซีย ผลสำรวจคะแนนนิยมครั้งสุดท้ายของสำนักโพลแห่งรัฐ ระบุประธานาธิบดี วลาดิเมียร์ ปูติน จะหวนคืนเก้าอี้ผู้นำหมีขาวอีกรอบ ด้วยเปอร์เซ็นต์คะแนนโหวตสูงถึงร้อยละ 69,ไม่มีอะไรพลิกล็อก ปูติน ลากยาวมาหลายสมัย ถึงขั้นสลับฉากประธานาธิบดีกับนายกรัฐมนตรี,โดยที่ชาวรัสเซียไม่มีการต่อต้าน เพราะเชื่อมั่นในตัวผู้นำที่มีความเด็ดขาด สามารถคุมเกมอำนาจวัดใจกับพี่เบิ้มสหรัฐอเมริกา ถ่วงดุลการเมืองโลกได้แบบสบายๆ,รัสเซีย และจีนแผ่นดินใหญ่ กลายเป็นความท้าทายโลกเสรีประชาธิปไตย สร้างเครื่องหมายคำถามถึงระบบการเลือกตั้งสร้างความผาสุกให้ประเทศชาติและประชาชนได้จริงๆหรือ,ที่แน่ๆคือ ถ้าการเมืองนิ่ง ไร้แรงป่วน สถานะผู้นำรัฐบาลมั่นคง,มันย่อมจะส่งผลต่อการพัฒนาประเทศด้านต่างๆ โดยเฉพาะเศรษฐกิจ การวางระบบโครงสร้างพื้นฐาน รุดหน้าอย่างรวดเร็วและยั่งยืนในระยะยาว,โดยไม่เกี่ยวว่าต้องอยู่ภายใต้เงื่อนไขเสรีประชาธิปไตย หรือเลือกตั้งแต่อย่างใด,หรือแม้แต่ปรากฏการณ์เซอร์ไพรส์โลก ที่ประธานาธิบดีโดนัลด์ ทรัมป์ แห่งสหรัฐอเมริกา ได้ตอบตกลงที่จะพบกับนายคิม จองอึน ผู้นำเกาหลีเหนือ โจทก์คู่สำคัญ,ทำให้ภาวะตึงเครียด สงครามนิวเคลียร์คาบสมุทรเกาหลีผ่อนคลายลงทันทีทันใด,สะท้อนบริบทของโลกยุคปัจจุบัน ผู้นำชาติมหาอำนาจไม่ยึดติดกับแบบแผน แต่มีการยืดหยุ่นตามสถานการณ์ที่อิงกับผลประโยชน์ของชาติและประชาชนมาก่อน,ถ้าประเทศขับเคลื่อนไปได้ ถึงตอนนั้นผู้คนก็สนับสนุนเอง,ตัดฉากกลับมาที่เมืองไทย สถานการณ์กำลังล้อกับบริบทชาติมหาอำนาจ ผู้นำไม่ยึดติดกับแบบแผน,ภายใต้บรรยากาศที่กำลังอบอวลกับความภาคภูมิใจ ความเป็นไทย,ตามจังหวะแบบที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี และหัวหน้า คสช.,มีบัญชาทาง แอพพลิเคชั่นไลน์ ให้กระทรวงวัฒนธรรมเดินหน้ารณรงค์ตามกระแสละครบุพเพสันนิวาส และสืบเนื่องจากงาน อุ่นไอรัก คลายความหนาว ที่ทำให้ประชาชนหันมาสนใจสวมใส่ผ้าไทย,สานต่อเนื่องในกิจกรรมวันสงกรานต์ และการจัดงานเฉลิมฉลองครบรอบกรุงรัตนโกสินทร์ 236 ปี,เชิญชวนประชาชนให้ใส่ผ้าไทยกันทั่วบ้านทั่วเมือง,ต่อเนื่องกับยุทธศาสตร์กระตุ้นเศรษฐกิจ ตามนโยบายที่นายสมคิด จาตุศรีพิทักษ์ รองนายกรัฐมนตรี สั่งการให้หน่วยงานที่เกี่ยวข้อง,เร่งรัดพัฒนาจังหวัดพระนครศรีอยุธยา ให้เป็นแหล่งท่องเที่ยวระดับโลก,หลังกระแสละคร บุพเพสันนิวาส ช่วยกระตุ้นให้คนไทยหันมาสนใจเรื่องประวัติศาสตร์และวัฒนธรรมท้องถิ่นของไทย มั่นใจเป็นอีกแนวทางหนึ่งช่วยกระตุ้นเศรษฐกิจชุมชนกลับมาคึกคักอีกครั้ง,หากได้รับการพัฒนาอย่างเป็นรูปธรรมเหมือนเกาหลีที่ขายวัฒนธรรม แด จัง กึม รู้จักไปทั่วโลก,เอามันทุกช็อต ไม่เกี่ยงแม้แต่เกาะกระแสละครทีวี ลุงตู่–สมคิด วิ่งสู้ฟัดปั่นเนื้องาน,เน้นสถานการณ์ให้ประเทศขับเคลื่อนไปได้ อาศัยอำนาจพิเศษที่ทำให้การเมืองนิ่งมา 3 ปีกว่า ภายใต้เศรษฐกิจที่ติดลมบน มีการประคองปัญหาปากท้องด้วยมาตรการช่วยเหลือคนจน สวัสดิการประชารัฐ,เลี่ยงปมขัดแย้ง ข้ามช็อตการวางยุทธศาสตร์ชาติในทางยาวๆ,ตามท้องเรื่องทางการเมืองที่ส่อเค้าล่อกันนัว ตั้งแต่สัญญาณเคาะกะลาเลือกตั้งเริ่มดัง,อย่างที่เห็นอาการฟัดกันเองในหมู่พรรคเพื่อไทย กับปรากฏการณ์ที่ เสี่ยปาล์ม พชร นริพทะพันธุ์ ลูกชายของ เสี่ยแดง นายพิชัย นริพทะพันธุ์ อดีตรัฐมนตรีคนดัง ฟาดหางใส่ เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองหลวง ว่าด้วยปมที่ระบุพรรคเพื่อไทยเป็นต้นตอทำให้ประเทศติดหล่ม และเป็นส่วนหนึ่งของปัญหาวิกฤติปัจจุบัน,เพื่อไทยตีกันเละ แย่งสถานะ นอมินี ของนายใหญ่,ตามตัวเลขล่าสุดที่ฝ่ายความมั่นคง คสช. ทำโพลลับประเมินฐานกำลังของ ทักษิณ ถ้าเลือกตั้ง ณ วันนี้ ตัวเลข ส.ส.อยู่ที่ 200 ที่นั่ง บวกลบไม่เกิน 10,นั่นหมายถึงช่องว่างห่าง ไม่บีบใกล้เกินไป จาก 750 เสียงของ ส.ส.กับ ส.ว.โหวตเลือกนายกรัฐมนตรี,โอกาส ลุงตู่ ตีตั๋วต่อ ไปเกินค่อนตัวแล้ว.,ทีมข่าวการเมือง
ด้านหนึ่งสมาชิกสภาแห่งชาติสาธารณรัฐประชาชนจีนลงมติท่วมท้น แก้ไขรัฐธรรมนูญยกเลิกข้อจำกัดการดำรงตำแหน่งประธานาธิบดีได้แค่ 2 สมัย
วิเคราะห์การเมือง,ทีมข่าวการเมือง,ประยุทธ์ จันทร์โอชา,เลือกตั้ง,พรรคเพื่อไทย